Əhmədiyyə Cəbrayılov
<s>Ahmedije Džebrajilov (; Ohud, 1918. – Šeki, 11. 10. 1994) je bio sovjetski i azerbejdžanski vojnik u Crvenoj armiji, kojem službena sovjetska i azerbajdžanska dokumentacija pripisuju goleme zasluge u Francuskom pokretu otpora.</s><s>U suvremenom Azerbejdžanu slavi se kao nacionalni heroj i u gradu Šekiju posvećena mu je spomen-kuća s muzejom.</s>

<s>Službena biografija 
Prema sovjetskoj i azerbejdžanskoj dokumentaciji, Džebrajilov je prvo služio u Crvenoj armiji, potom se priključio Francuskom pokretu otpora i ratovao protiv nacista u Drugom svjetskom ratu gdje se istaknuo po hrabrosti.</s><s>Ranjen je tokom operacije spašavanja 500 djece deportirane u radne logore, nakon čega je obukao njemačku vojnu uniformu i bio odveden u njemačku bolnicu na liječenje.</s><s>Poslije ozdravljenja bio je imenovan zamjenikom njemačkog komandanta u gradu Albiju, a tu poziciju iskoristio je za oslobađanje stotina zarobljenika iz njemačkih logora.</s><s>Nakon razotkrivanja i bijega Nijemci su ponudili 10.000 reichsmaraka za njegovu glavu, no uspješno se skrivao i nastavio ratovati sve do svršetka rata.</s><s>Poslijeratna francuska vlada nagradila ga je državljanstvom i poslom u državnoj službi, te s ukupno osam odlikovanja među kojima su i Médaille militaire, Croix de Guerre i Croix du combattant.</s><s>Džebrajilov je ipak 1948. napustio Francusku i vratio se u rodno azerbejdžansko selo gdje je živio do kraja života.</s><s>Među Džebrajilovim bliskim prijateljima navodno je bio i Charles de Gaulle koji je 1966. prilikom posjeta SSSR-u zatražio od vlasti sastanak sa starim ratnim drugom.</s>

<s>Razotkrivanje obmane</s>

<s>Sredinom 2010-ih godina članak o "proslavljenom azerbejdžanskom heroju" s opisom njegovih podviga i odlikovanja postavljen je na francusku, rusku i njemačku Wikipediju, gdje je ubrzo izražena sumnja u točnost podataka s obzirom da o dotičnoj ličnosti nisu postojali nikakvi vjerodostojni izvori, osim tvrdnji iz stare sovjetske i službene azerbejdžanske dokumentacije.</s><s>Korisnici su potom kontaktirali državni arhiv francuskog ministarstva obrane iz kojeg je priopćeno da nemaju evidenciju o ikakvom Ahmediji Džebrajilovu.</s><s>Službena biografija proglašena je obmanom i članci su u konačnici pobrisani s francuske i ruske Wikipedije.</s>

<s>Reference</s>

<s>Biografije, Azerbejdžan
Sovjetski vojnici u Drugom svjetskom ratu
Azerbejdžanski komunisti
Sovjetski komunisti
Sovjetska propaganda
Azerbejdžanski nacionalizam
Nacionalni mitovi
Prevare</s>

